Les Altres Veus: Can Piella, de rehabilitació patrimonial a alternatives del capitalisme\nJa fa gairabé 4 anys de l'ocupació de Can Piella, en un primer moment els treballs es van centrar en la rehabilitació de la masia després de més de 10 anys d'abando; finestres trencades, forats al sostre, parets caigudes, retirada de runa i brossa de l'interior de la masia... Un cop enllestides les obres d'adequació de la masia per fer-la habitable es va iniciar el projecte social.\nSegons el col·lectiu de Can Piella, s'ha acceptat socialment que els joves han d'estudiar una carrera, i acte seguit posar se a treballar per tal d'entrar al mercat de consum, intervanviant capitals per bens de consum. Can Piella vol trencar aquestes sinergies i es posa en marxa el projecte social que acompanya l'espai físic de la masia,i li dona ús a aquesta i al seu entorn agrícola.\nEl pla de Rocamora, així com gran part del nucli urbà de Montcada i Reixac és una zona amb molta aigua, en tota aquesta zona trobem moltes fonts naturals, facilitant d'aquesta manera el treball de la terra. Utilitzant a premissa zapatitsta de la Terra per qui la treballa, el col·lectiu de Can Piella,\ntreballa de tal de socialitzar els mitjans de producció, tot garantint l'autoabastiment de la Masia i les famílies que participen en la gestió agrícola. Un dels projectes de més èxit que es desenvolupen als terrenys de la masia són els horts comunitaris. En un primer moment sorgeix un grup de 15 persones que es posen d'acord en com gestionar la terra, i que acaben creant llaços afectius. Posteriorment i degut a la gran quantitat de gent implicada en els horts comunitaris es crea un segon grup amb una segona parcel·la.\nMés enllà de l'agricultura, a Can Piella també s'hi desenvolupa la ramaderia, la recuperació d'infraestructures hídriques, l'ús d'energia fotovoltaica, o l'aplicació de tècniques no invasives des de el punt de vista mediambiental.\nTot i que Can Piella, pertany al municipi de Montcada i Reixac, és molt més proper geogràficament als nuclis urbans de la Llagosta i Sant Perpétua, veïns d'aquestes poblacions s'acosten diàriament fins a la masia per tal de participar en la gestió dels horts i de l'espai. El balanç d'aquests 4 anys d'okupació de Can Piella els integrants de Can Piella el resumeixen en 4 punts:\n- Rehabilitació de Can Piella sense finançament públic.\n- Rehabilitació d'un espai natural com es el pla de Rocamora, que està molt deixat.\n- Sostent alimentari per famílies del municipi.\n- Complicitats amb el teixit associatiu\nEn l'actual marc de protesta el col·lectiu de Can Piella opta per anar mes enllà de la protesta i crear alternatives a l'actual règim polític, existeixen altres maneres de produir, treballar... Al marge del capitalisme.\nPublicat per Les Altres Veus a 8:30\nEtiquetes de comentaris: associacions, cooperació, cultura, destrucció del territori, guerra de clases, medi ambient, solidaritat


LA BONA CONFITURA: SENILITAT (Un microrelat de Joaquim Carbó)\nAssegut a taula, evoca el dinou de juliol de 1969 en què la televisió els va oferir la imatge dels astronautes que trepitjaven la lluna per primer cop. La família també es disposava a sopar, com ara. S'admira de tenir tan bona memòria: van menjar verdura bullida, una truita a la francesa i melmelada de taronja. De sobte, la mirada se li enfosqueix i els ulls escorcollen les estovalles, buscant ajuda. D'entre les nombroses taques que les adornen, no en pot destriar cap que li recordi què va menjar ahir, ara fa vint-i-quatre hores.


El PSIB-PSOE convida a la ciutadania “a no resignar-se i a expressar amb més força a les urnes el que ja va dir el 28A i el 26M” – psibpsoe\nPere Joan Pons: “En tot moment hem treballat per un Govern de legislatura, no d’investidura, perquè el país necessita un Govern fort, estable i liderat per Pedro Sánchez”\nEl PSIB-PSOE ha lamentat que no hagi estat possible formar govern a Espanya i que s’hagin de convocar eleccions per al pròxim 10 de novembre. Així ho ha expressat el diputat socialista al Congrés, Pere Joan Pons, assegurant que “en cap cas és l’escenari que desitjàvem i l’hem intentat evitar des del primer moment”.\nEn aquest sentit, Pons ha explicat que entén i comparteix “el sentiment de frustració de tanta gent que ja es va expressar a les urnes”, però ha demanat a la ciutadania “que no es resigni i que expressi, encara amb més força i claredat, el que ja van dir el passat 28 d’abril i el 26 de maig”, com és que “el Partit Socialista és el que representa la majoria social, el que la ciutadania vol que doni solució als seus problemes i el que ha de motivar les transformacions socials que necessita el país”, tenint en compte que “hem guanyat totes les convocatòries electorals celebrades enguany”.\nPons ha defensat la coherència “mantinguda sempre pels socialistes de Balears”, defensant una metodologia de formació de govern basada en la negociació d’un full de ruta compartit en primer lloc, i en segon lloc parlant de qui l’ha d’executar. “Hem posat damunt la taula un programa progressista amb 370 mesures valentes i pactades amb tota la societat civil que ni tan sols s’han volgut debatre”, ha lamentat Pons.\nA més a més, el diputat socialista també ha defensat que “som l’única formació que ha posat diferents opcions sobre la taula, com és un Govern en solitari amb suport programàtic extern, un Govern de cooperació i un Govern de coalició oferint una gran vicepresidència social i tres ministeris molt potents, tot plegat rebutjat sistemàticament”.\nEn qualsevol cas, el diputat del PSIB-PSOE ha volgut deixar clar que “en tot moment hem treballat per un Govern de legislatura, no d’investidura, perquè el país necessita un Govern fort, estable i liderat per Pedro Sánchez, que sigui capaç de donar resposta als reptes que té Balears, com l’aprovació de la part fiscal del REIB, un nou sistema de finançament o uns Pressuposts Generals justs amb la nostra terra”.\nAnterior\tEl Congrés aprova per unanimitat la iniciativa socialista per pal·liar els efectes de les inundacions d’aquest estiu, també a Balears\nPròxim\tEl PSIB-PSOE participa en el ple de la FEMP per primera vegada com a principal força municipal de les Illes Balears


Melmelada de tomàquet verd - Cuines - TV3\nMelmelada de tomàquet verd\nTomàquetsMelmelades i confitures\nCuiner: Mireia Jordana / Bet Carbonell\nRestaurant: Els fruits saborosos, Vila-Rodona (Alt Camp)\nEl codonyat és molt ric en fibra soluble, que ajuda a regular els ritmes intestinals si s'acompanya de força aigua.Amb la col·laboració de:\nMireia Jordana / Bet CarbonellVerdures i hortalissesEl codonyat és molt ric en fibra soluble, que ajuda a regular els ritmes intestinals si s'acompanya de força aigua.Melmelada de tomàquet verdPer començar, en un cassó amb aigua bullint escaldeu els tomàquets fins que la pell comenci a trencar-se.\nSeguidament, retireu-los del cassó, peleu-los, talleu-los a daus, poseu-los en un altre cassó juntament amb el sucre i deixeu-ho coure a foc suau durant mitja hora, remenant-ho perquè no s'enganxi. Després, tritureu-ho amb el túrmix, poseu-ho dins dels pots en calent i tanqueu-los.\nPer fer la vinagreta, poseu en un bol l'oli d'oliva i la melmelada i barregeu-ho bé.\nI ja per acabar, emplateu els enciams variats, poseu-hi per sobre els daus de codonyat i de formatge, salseu-ho tot amb la vinagreta i guarniu el plat amb les pipes.\n1 kg de tomàquet verd\n6 pots de vidre amb tapa, esterilitzats\nPer a l'amanida, per a 4 persones:\n170 g de variat d'enciams\n1 enciam romà\n200 g de daus de codonyat\n200 g de daus de formatge de cabra\n80 g de pipes torrades i pelades\n130 cc d'oli d'oliva verge extra.\n130 g de melmelada de tomàquet verd\nPer començar, en un cassó amb aigua bullint escaldeu els tomàquets fins que la pell comenci a trencar-se.


Denuncien l'incivisme de l'alcaldessa de l'Albi a l'hora d'aparcar el cotxe | NacióLleida\nTots Fem Albi carrega contra la primera edil i delegada de Governació a Lleida, Anna Feliu, per col·locar el vehicle on vol\nper À.Ll, Lleida | 20 de juny de 2016 a les 17:55 |\nEl cotxe de l'alcaldessa de l'Albi | Tots Fem l'Albi\nLa formació Tots fem l'Albi ha denunciat aquest dilluns la poca coherència que demostra l'alcaldessa del municipi i actual delegada de Governació a Lleida, Anna Feliu, en qüestió de mobilitat. El partit carrega contra la primera edil pel fet d'haver retirat totes les senyals i haver decretat "barra lliure" i "la llei de la selva" en referència al trànsit al municipi, un tema que va ser un dels cavalls de batalla de CiU durant la campanya electoral de les municipals.\nEn aquest sentit apunten que aquesta decisió ha provocat diversos problemes per a vianants i dificultats en alguns punts de la localitat. A aquest fet se li suma, apunten des del partit, les males praxis de l'alcaldessa amb el seu vehicle.\nLa formació es denuncia que la que Feliu "no té problema en aparcar els seus cotxes damunt de voreres, a les portes de cases particulars o davant de la sortida de les Escoles". Asseguren que ella hauria de ser la primera en donar exemple i no fer "alcaldades".\nPer la seva banda, l'alcaldessa ha atribuït aquestes declaracions a una voluntat de "fer soroll" alhora que ha assegurat que no ha aparcat mai en llocs prohibits.\nPolítica, aparcaments, cotxe, alcaldessa, Tots Fem l'Albi, Albi\nPer Anònim el 28 de juny de 2016 a les 17:21\nPel q es llegeix a l'article,es critica l'actuació de la sra.Feliu,en cap cas el q fan els veins del poble...q cadascú faci el q vulgui. Pel q jo he llegit,és critica l'incivisme d'ella,no la de cap veí. Veig q al comentari de dalt estàn molt informats si es paga o no per tindre cadires al carrer. Vostè sap si paguen? I anomenem llocs del poble...però és q no hi ha cap senyal de prohibit aparcar?? Cadascú és prou gran per saber el q es pot fer i el q no. I és el q té la política,mai plou a gust de tothom...així q....cadascú a casa....\nT.F.A. sou patetics.\nPer Anònim el 23 de juny de 2016 a les 16:40\nA l'Albi tant sols ES mira l'oposició, dons aveure si es mira a tots per un igual, una, el carrer Vallclara devat de cal Brossa, cotxes aparcats molestant el pas d'altres, a la ceu otro tanto, roca Bernat alli aparquen i al mig sense mirar pels demes els que van a esmorçar en aquell petit bar que hi ha, a més les taules d'aquest bar son un perill pel transit, (Es tendria que fer pagar per tindreles al carrer) TFA tambe heu de mirar aquestos punts negres com ha dit unaltre que critica els aparcaments de la familia de la portaveu que no miren si molesten ho no, no mirem tant el malic dels que hara manen i mireuvos el vostre que de ven segur esta mes brut, tant sols hi ha que mirar el temps del seu mandat que va fer pena. Albinenque i albinencs el que han fet TFA els ha cobert de gloria. GRACIES.\nNO ES CANSEN?\nPer Anònim el 23 de juny de 2016 a les 15:16\nHmmm...tenim una alcaldessa com déu mana , la qual ajuda i cal embrutar-se les mans, la qual parla amb la gent del poble sense miraments, la que mira pel poble , que mes volem ? , deixar-se de tanta xorrada i deixar que faci .Salut per a tots i visca l'alcaldessa ..\nNo saben perdre....\nPer Anònim el 23 de juny de 2016 a les 08:45\nDeixeus estar de tanta tonteria i mireu mes pel poble, qaquestos anys qvau ser, nomes se a mirat., per qui os comvenia. Apa. S'a de saber perdre..\nPatètic, llastimós i trist...\nPer Anònim el 22 de juny de 2016 a les 20:00\nEl que és realment patètic és comparar el que es pot fer del que és incívic. L'incivisme és un comportament incorrecte i que la societat ha de denunciar, més encara quan ve donat pels nostres representants polítics, doncs tenen el deure de donar exemple a la societat. I el que és penós, és que algú que ostenta un càrrec públic no pugui encarar un mea culpa... Realment llastimós tot plegat. I quan t'equivoques, rectificar i demanar disculpes és de savis, persistir en l'error i a més intentar buscar culpables sembla poc intel.ligent. Però ja se sap, de vegades la sang calenta juga males passades... I el més trist és que el comportament és reiterat, doncs d'un fet aïllat no és denunciable, però el campi qui pugui i la prepotència sí!\nPer Anònim el 22 de juny de 2016 a les 15:21\nPerò aquesta gent de l'oposició que no té feina? Què és aquesta broma?\nPer Anònim el 22 de juny de 2016 a les 12:14\nPrefereixo que al capdavant de l'Ajuntament hi hagi una persona que aparqui en llocs segons els de TFA inadequats que uns que fan altres coses pitjor.... Aquest que diu els de corrupCIU que miri el seu partit abans que tenen molt que callar.\nENS HO HAURIEM DE FER MIRAR\nPer Anònim el 22 de juny de 2016 a les 03:28\nQuina barra tu, el mínim que hagués pogut fer és demanar disculpes als veïns del seu poble i rectificar La prepotència de la dreta mai canvie, sempre poden fer el que vulguin ells, ara bé, els altres muts i a la gàbia, pobres d'ells que questionin algo. Si aquests de convergència creuen que democràcia no és poder dir i expressar la opinió desde varis punts de vista, que s'ho facin mirar i facin autocrítica que els hi anirà bé, i si volen "netejar" el partit, que comencin en treure la pols bruta de les persones que es pensen que per manar tenen més drets que els altres.\nPer Anònim el 21 de juny de 2016 a les 23:45\nHo sento però no m'agradaria pas viure en un poble on la persona que hi té la màxima responsabilitat porta un tot terreny per saltar a les voreres, quin perill. I aquesta persona dieu que té responsabilitat a la Generalitat? Que nostre sinyor us agafi confessats!\nPer Anònim el 21 de juny de 2016 a les 23:02\nUn altre cop fent el redicol , pq no es miren a ells que son els primers d'aparcar malament ,pq no fant foto cuant els seus están aparcats al davant d les escales d l'esglesia , i al voltant !!!\nPer Anònim el 21 de juny de 2016 a les 22:40\nVeig q tots els ultra de corrupCIU diuen el mateix...deuen ser les ordres de la "jefa"...correu i desfenseu-me! Dieu q això no te importància i q es cosa dels de TFA q tenen poca feina... (Això si no els ha escrit tots ells els comentaris! Q no m'extranyaria!!!!) Doncs perdoneu però a l'Albi hi ha gent més llesta i q això no s'ho empassa!!! Només cal veure la seva pàgina del Facebook on van penjant altres crítiques a la seva "forma" de governar i també fan altres propostes!!! Per cert, un..."perdoneu, m'he equivocat, no tornarà a passar" no estaria malament per part seva tampoc!!!\nPer Anònim el 21 de juny de 2016 a les 15:23\nA veure això de la "llibertat" és molt relatiu. En "llibertat" hi viuen els animals a la selva. Les persones complim unes normes, ens respectem les unes a les altres, protegim a qui ho necessita i intentem ser equitatius. Igual als pobles que a les ciutats, tant li fa. Cal pensar en la canalla, en la gent que té problemes de mobilitat... Em sembla lamentable l'argument de l'alcaldessa. No tot el que no està prohibit és correcte o està bé. I potser si es pot aparcar dins un porxo de la plaça o damunt una vorera sense que estigui prohibit s'ho hauria de fer mirar. I en relació al que fa o no l'oposició i el que critica només cal veure el que van explicant a facebook. el diari parla d'això però podria parlar del pla urbanístic de ciu que encara aguantem a l'albi o del centre de la gent gran que és un despropòsit... d'això també n'ha parlat l'oposició. I aquesta senyora Feliu el que no pot fer és governar com si tingués set regidors i no quatre!\nPer Anònim el 21 de juny de 2016 a les 14:31\nJa els coneixem aquets de TFL, la seva oposició sempre es igual,fan pena\nPer Anònim el 21 de juny de 2016 a les 12:33\nL'afició per la fotografia és una cosa molt bonica, però és penós que tregui fotos del cotxe de l'alcaldessa tret que sigui algun cosa d'interès de visitar ... feu servir el temps i la càmera per a alguna cosa útil per al poble i no per fer el inutil!\nSi critiquen això, és que no troben res més malament\nPer Anònim el 21 de juny de 2016 a les 12:22\nSi només poden criticar això... Poca feina tenen aquests, veuen la brossa a l'ull de l'altre i no veuen la biga al seu.\nPer Ull viu! el 21 de juny de 2016 a les 12:16\nLa "mestressa" del poble potser no té memòria, doncs ja fa mesos que va ser sancionada per estacionar on estava prohibit, el més fort és que va utilitzar el seu anterior càrrec públic per intentar que li fessin desaparèixer aquesta sanció... Sempre donant exemple i lliçons ella! Apa salut\nPer anònim el 21 de juny de 2016 a les 12:14\nvaya oposició!! estem arreglats, veig que les coses no milloren amb el pas del temps, sempre les mateixes històriesi el mateix estil aquests de TFA, progresseu inadequadament....\nPer Anònim el 21 de juny de 2016 a les 12:09\nAquests del TFA ja es veu que tenen poca feina, només estan pendents del que fa l'alcaldessa. Millor que es mirin a ells mateixos que ja en tenen prou de feina. A més a més, si tan els importa el seu poble valdria més la pena que invertissin el seu temps en fer propostes i millores pel municipi que perdre el temps en aquestes tonteries.\nPrepotencia de tfa\nPer Anònim el 21 de juny de 2016 a les 11:56\nEls de l'albi ja vam constatar qui son els prepotents durant els 8 anys de tfa al govern tot era prohibit. Ja era hora tindre una alcaldessa que entengui que viure a un poble significa llibertat!! Visca l'alcaldessa i si a cas prohibim TFA i fins mai.\nPer Anònim el 21 de juny de 2016 a les 11:34\nI si en aquest poble passa algun minusvàlid que? No pensen en ells? No pensen en els nens i nenes qe volen entrar a jugar a l'escola? Em sembla una molt greu falta d'educació de l'alcaldessa del vostre poble, perdó però algú ho havia de dir. QUE S'HO FACI MIRAR.\nPer Anònim el 21 de juny de 2016 a les 09:29\nÉs alcaldessa o és la shèrif aquesta senyora? Normalment quan s'ocupa un càrrec públic i es cobra un sou molt i molt alt s'ha de donar molt i molt exemple... Però el #CiUstyle a Ponent ja se sap\nLa de l'oposicio encara pitjor\nPer Anònim el 21 de juny de 2016 a les 07:09\nN'hi ha que no es veuen a ells mateixos, la ivet i família aparquen on volen, davant casa seva a la zona pintada en groc ( que te uns 8 m2) damunt la vorera, en fi a qualsevol lloc i ara es fixa en el que fa l'alcaldessa? Ivet treute la molla de pa de l'ull. Penosos\nPer Anònim el 21 de juny de 2016 a les 00:30\nQue cutres q son aquests de TFA!! Hhaaa ki us votarà??\nPoca feina tenen aquests de l'oposicio\nPer Anònim el 20 de juny de 2016 a les 22:53\nTrobo que això és fer politica barata, als pobles tothom aparca on vol sense molestar la sortida de vehicles. Es facil entendre perque aquests son a l'oposicio, ningu els deu poder veure! Quina penya\nPot ser que sigui el seu vehicle, potser no.... Però si es dona un tomb pel poble i si viu molt bé, tothom intenta aparcar on pot i sense molestar a ningú. Això no es fer polítiques constructives, es fer polítiques destructives. Salut


Preus: des 895,0€\nUn viatge fotogràfic dirigit específicament a prestigiosos fotògrafs de natura europeus i centrat en els ocells de Montsec i el seu entorn.\nUn viatge fotogràfic dirigit a fotògrafs professionals de natura i centrat en els ocells de Montsec i el seu entorn.\nEl Montsec i el seu entorn posseeix una riquesa ornitològica molt notable, tant pel que fa número d'espècies reproductores com pel fet que hi troben un sèrie d'espècies amb una distribució limitada en el context europeu. Per tant, el fotògraf especialitzat en la fotografia dels ocells, que ja té fotografiades les espècies més àmpliament distribuïdes, està disposat a aprofitar l'ocasió de "capturar" aquestes espècies més rares, i més cotitzades des de el seu punt de vista.\nPer tal d'organitzar un viatge amb l'oportunitat de fotografiar espècies emblemàtiques com ara el sisó, l'esparver cendròs, el trencalòs, voltor negre, àguila perdiguera, etc. uneixen les seves forces l'empresa Castells de Lleida S.L. (empresa establerta al Montsec des de fa molts anys, representada per Ramon Orpinell) que compta amb el suport de Montiline S.L. (agencia detallista receptiva) i en Jordi Bas, prestigiós fotògraf de natura Lleidatà, premiat amb premis internacionals, enginyer agrònom i professor.\nLogística pels guiatges i llocs d'observació organitzada per Jordi Bas.\nEspècies a fotografiar:\n- Sisó (Tetrax tetrax)\n- Trancalòs (Gypaetus barbatus)\n- Abellarols (Merops apiaster)\n- Esparver cendrós ( circus pygargus)\n- Xoriguer petit (Falco naumanni)\n- Àguila cuabarrada (Hieraaeyus fasciatus)\n- Gaig blau (Coracias garyculus)\nAltres possibles espècies a fotografiar:\n- Aufrany (neophron percnopterus)\n- Voltó comú (gyps falvus)\nPrograma alternatiu pels possibles acompanyants: poden tenir preparat un circuit paral•lel amb ruta gastronòmica, degustacions de vins, visites a castells, compres, ...\n(Preus segons disponibilitat i nombre d'acompanyants)\nGuia, Allotjament, Esmorzar, Sopar, Picnic,


gener | 2011 | Blog de Antonio Tinajas Ruiz\n1r de Batxillerat: continguts teòrics segon trimestre\nDurant aquest segon trimestre us examinareu sobre aspectes relatius al cost energètic de l’exercici físic, els criteris per a determinar quan una persona té sobrepès i sobre allò què cal saber quan ens plantegem reduir el nostre greix corporal. Coses molt útils i sobre les quals en tenim un profund desconeixement. Aquests són els apunts:\nDieta, exercici i greix corporal 2n Tr.\nEl mateix dia que us examineu dels continguts anteriors, tindreu un examen de recuperació de la primera avaluació. Aquí teniu més informació relativa als músculs més importants.\n3r d’ESO: Continguts teòrics segon trimestre\nA 3r d’ESO, el segon trimestre el dediquem a l’aprenentatge i perfeccionament de l’hoquei. Us examinareu del reglament i dels aspectes tècnics, tàctics i estratègics d’aquest esport (en concret, de l’hoquei sobre herba). Els apunts els teniu a continuació.\n2n d’ESO: Continguts teòrics segon trimestre\nA 2n d’ESO, el segon trimestre el dediquem a l’aprenentatge i perfeccionament del bàdminton i del ping-pong. Us examinareu del reglament i dels aspectes tècnics, tàctics i estratègics d’aquest esport. Els apunts que hi ha a continuació us resultaran molt útils:\nApunts de bàdminton\n1r d’ESO: Continguts teòrics segon trimestre\nA 1r d’ESO practiquem tots els esports que ens és possible. Aquest segon trimestre serà el torn del bàdminton, el ping-pong i el futbol. Haureu d’estudiar un resum dels reglaments del beisbol (practicat el trimestre passat) i del bàdminton. Podeu començar a estudiar el del bàminton.\nAspectes bàsics del bàdminton\nYou are currently browsing the Blog de Antonio Tinajas Ruiz blog archives for gener de 2011.


Valencia Basket va estrenar el seu caseller de victòries en la Lliga Femenina en un gran partit coral que li va servir per a imposar-se davant d'un sempre complicat Durán Maquinària Ensino en una Fonteta que va presentar una gran imatge en el #OpenDayTaronja.\nComençava sòlid en defensa i ràpid en atac Ensino, amb quatre punts d'Aliaga i un triple O’Dwyer per a agafar les primeres diferències. Responia Meiya Tirera, amb dos encerts seguits als que donava continuïtat Irene Garí. Valencia Basket havia agafat el ritme, i Anna Gómez es va encarregar de demostrar-ho. Dos triples consecutius seus i una altra cistella d'Irene van posar per damunt a les taronja. Rubén Burgos va començar a sumar efectius en atac, María Pina, Leticia Romero, Queralt Casas, van aparéixer també i van provocar el temps mort de Necega. Però no va arribar la reacció, i Jana i Queralt van ampliar la diferència per al 28-14 al final del primer quart.\nReisingerová estrenava el segon, per a allargar un parcial que se n'anava fins als 19-3. Ho trencava Sánchez, però responia Leticia de tres. I encara faltava el millor. Marina Lizarazu celebrava el seu primer partit oficial en la Fonteta amb un triplàs en la seua primera jugada, i assistia a Queralt en la següent per a posar en peu a la Família Taronja. Miller i Breedlove van tallar la sagnia, però la diferència s'havia estabilitzat per damunt dels 15 punts. Les taronja imprimien un ritme vertiginós al partit, i les gallegues no pareixien trobar solució. Fins que va tornar a aparéixer Aliaga. De la seua mà, Lugo va reduir la diferència a 13 punts. Un 2+1 d'Abalde que va transformar Meiya en 2+2 després de rebot ofensiu es va encarregar d'anul·lar l'intent d'acostament. Al descans, 48-30.\nSi quedaven opcions que el partit fora competit, van desaparéixer amb el 12-0 de parcial inicial en el tercer quart. Reisingerová, Abalde, Romero... la rotació taronja va ser massa per a Ensino, i la diferència arribava fins als 30 (60-30). Reisingerová, especialment, va començar a entonar-se en una pintura que les seues companyes van buscar una vegada i una altra, per a mantindre la diferència després del tercer parcial.\nI esta no sols es mantindria, sinó que augmentaria en l'últim. El joc coral, l'una darrere de l'altra, va trencar la defensa d'Ensino, esta vegada amb Jana Raman com a protagonista, demostrant que qualsevol jugadora pot ser referència. Al final, repartiment de minuts i victòria amb sensacions immillorables d'un equip que comença a enlluernar.


Una jornada aborda el paper dels estereotips de les dones als “tebeos” - Tornaveu\nDimecres, 8 de maig de 2019 18:07h\nL’Arxiu Històric de la Ciutat de Barcelona acollirà el 16 de maig la jornada Dones, postguerra i “tebeos”. La jornada se celebra amb motiu de l’aniversari aquest 2019 dels 70 anys de la primera publicació de “Las Hermanas Gilda” a la revista Pulgarcito de l’editorial Bruguera. L’objectiu és parlar de les dones en la cultura popular d’aquell moment històric.\nLas Hermanas Gilda van ser creades pel dibuixant madrileny, establert a Barcelona, Manuel Vázquez, la signatura del qual, “By Vazquez”, quasi es va fer tan popular com els seus personatges (La Familia Cebolleta, Angelito, Anacleto agente secreto...). El resultat del noum de les dues germanes, Leovigilda i Hermengilda, venia a ser una seqüela sarcàstica de la protagonista de Gilda, Rita Hayworth.\nLa pel·lícula havia estat estrenada a l’Estat espanyol feia dos anys amb un espectacular escàndol per a la moral nacional catòlica de l’època. La jornada vol ser una oportunitat per parlar dels estereotips de les dones als “tebeos”, però també de la vida professional de les autores sovint eclipsada pel protagonisme masculí, i de la societat en general d’aquell temps des de finals de la Guerra Civil fins al començament del “desarrollismo”, a principis dels seixanta.\nEl programa de la jornada arrencarà amb la conferència “La dona espanyola entre 1939 i 1960: context social, treball, cultura...”, a càrrec de la sociòloga especialitzada en gènere i educació Marina Subirats. El divulgador de “tebeos” Antoni Guiral farà una conferència sota el títol “Las Hermanas Gilda, de Manuel Vázquez: els seus personatges en el món editorial de l’època i aproximació a l’obra de l’autor”.\nLa jornada també inclourà la conferència “Florita i el còmic romàntic per a noies: anàlisi estètica i continguts”, pe part de la investigadora de la historieta Elena Masarah, i “Les dones dibuixades als tebeos d’humor costumista: TBO, Pulgarcito, DDT...”, per part de Pepe Gálvez, guionista i crític d’historietes.\nA la tarda la jornada té planificat una taula rodona sota el títol “Autores a la postguerra: experiència professional i personal d’alguns de les dones que dibuixaven tebeos” amb la participació de Consol Escarrà, Gemma Sales i María Dembilio. Tot seguit es farà una altra taula rodona sota el títol “Autores contemporànies: els temps estan canviant?” amb Raquel Gu, Maribel Carod, Rocío Vidal i Meritxell Bosch. Les taules les moderarà Marika Vila.


Arranca la construcció del circuit per a corredors\nArranca la construcció del circuit de 5 quilòmetres per a corredors al Jardí del Túria\nEl projecte de creació d’un circuit de 5 quilòmetres per a corredors que travesse els Jardins del Túria ja s’ha posat en marxa. L’ambiciós projecte impulsat per la Fundació Trinidad Alfonso, que presidix Juan Roig, ha donat el primer pas este migdia amb la firma de l’acta que permet l’inici de les obres. L’acte ha tingut lloc al mateix llit del riu i l’han protagonitzat representants de la regidoria de Parcs i Jardins, de la constructora que es farà càrrec de les obres, Pavasal, l’arquitecte del projecte, Carlos Campos, i Juan Miguel Gómez, en representació de la Fundació Trinidad Alfonso.\nUna vegada fet este pas, el següent consistix en l’inici de les obres. Els pròxims dies començaran les obres als jardins del Túria, que duraran aproximadament nou mesos. Els primers treballs s’iniciaran davall del pont Nou d’Octubre i se n’aniran obrint trams de manera gradual al llarg de pràcticament tot l’antic llit del riu Túria, ja que s’inicia en eixe punt i conclou a l’altura del pont de l’Àngel Custodi, prop del parc Gulliver.\nEl recorregut disposarà de senyalització lumínica al llarg de tot el traçat per a facilitar la pràctica nocturna d’este esport. De la mateixa manera, es crearà una senyalística per a mesurar quilomètricament el recorregut i es crearan zones d’entrenament específic, d’estirades o d’hidratació.\nPer a la realització del projecte s’ha actuat de manera coordinada amb els servicis municipals d’esports, enllumenat i jardineria. Igualment, s’ha comptat amb el suport tècnic d’una institució de la solidesa científica de l’Institut de Biomecànica de València (IBV). D’esta ordenació també es veuran beneficiats tots els usuaris de l’antic llit gràcies a les millores en enjardinaments i elements comuns en general.\nLa Fundació Trinidad Alfonso es farà càrrec de les despeses de la construcció del circuit, que seran de prop de 2 milions d’euros. A més, assumirà les despeses de manteniment durant els deu anys següents.\nEls Jardins del Túria són actualment un punt de trobada per a milers de corredors populars que troben en eixa zona de la ciutat una ruta ideal per a practicar la seua afició. A més, esta iniciativa també tractarà de fomentar que els que no córreguen s’atrevisquen a fer-ho.\nAmb esta iniciativa, la Fundació Trinidad Alfonso continua impulsant un projecte, Valencia Ciudad del Running, que no ha deixat de donar passos des que es va presentar el passat mes de gener. En els últims mesos ha anat mantenint reunions amb diferents agents socials, com ara el sector hoteler, de la restauració o els mateixos clubs organitzadors de carreres de la ciutat, amb la intenció d’implicar-los a tots en la consecució de l’objectiu de convertir València en un referent mundial del turisme esportiu en el món de la carrera a peu.\n[vcr_youtube_advanced url=”https://www.youtube.com/watch?v=gVkN9hLurvc&list=UU11M8J_jULOGx9_do7v4Zig” width=”640″ height=”360″ responsive=”no” autohide=”yes” rel=”no”]\nEntrada anteriorAnterior Valencia Ciudad del Running compta amb tres carreres en el pòdium de les millors d’Espanya segons la RFEA\nEntrada següentSegüent L’Índex de l’Esforç es podrà provar en la Fira Expo Esport


L’Organització del Posa’t la Gorra Balaguer canvia de nou la data pel proper 11 d’octubre\nLa Comissió organitzadora del Posa’t la Gorra Balaguer, conjuntament amb AFANOC Lleida i la Paeria de Balaguer, ha pres la decisió d’ajornar novament, per segona vegada, la festa solidària del càncer infantil i traslladar-la al diumenge 11 d’octubre.\nInicialment estava prevista pel 10 de maig i es va traslladar al 21 de juny, una data en la qual, donades les circumstàncies de pandèmia actual, no seria possible celebrar la festa en el format habitual. I és, precisament per això, per poder-la celebrar com cada any, amb totes les activitats previstes i amb el major nombre de participants possible, que des de la comissió organitzadora han traslladat aquest esdeveniment solidari al mes d’octubre. Tot plegat amb la intenció de poder continuar recaptant diners pels nens i nens que pateixen càncer amb dos objectius clars: ajudar a sufragar les depeses de la casa dels Xuklis i els diferents serveis que l’Associació AFANOC ofereix als afectats i recaptar diners per a la investigació.\nLes inscripcions per participar-hi continuen obertes a la pàgina web posatlagorrabalaguer.cat.\nEl Posa’t la Gorra Balaguer celebrarà enguany la cinquena edició amb una àmplia oferta d’activitats per a grans i petits. Una de les novetats per aquest any, és una major implicació de les escoles i, per aquest motiu, el Bosc del Somnis girarà enguany entorn al món del cinema, un àmbit pedagògic, visual i molt dinàmic.


Un conductor borratxo la fa grossa en direcció contrària a Cornellà de Llobregat - XCatalunya.cat\nUn conductor borratxo la fa grossa en direcció contrària a Cornellà de Llobregat\nL’arrestat a Cornellà de Llobregat va ignorar les senyals policials i va continuar la seva marxa posant en risc la resta d’usuaris de la via\nEls Mossos d’Esquadra van detenir el diumenge passat un home de 24 anys, veí de Rubí (Vallès Occidental), com a presumpte autor d’un delicte de conduir sota els efectes de l’alcohol, conducció temerària i originar un greu risc per a la circulació.\nEls fets van succeir el 2 de maig, al voltant de les 2 de la matinada. Una dotació de trànsit, a l’autovia A-2, va observar un turisme que circulava en sentit contrari pel carril esquerre. Immediatament els agents van alertar la resta de dotacions policials i van iniciar el seguiment amb els rotatius i utilitzant els senyals acústics per tal d’aturar el vehicle i alertar la resta d’usuaris de la via.\nEl conductor no va fer cas de les senyals i va continuar la seva marxa. Durant el seguiment va fer esses d’esquerra a dreta, durant més de dos quilòmetres, a pocs centímetres de col·lidir amb la barrera que separa els dos sentits de la marxa. Dos vehicles van haver de realitzar maniobres evasives per evitar un xoc.\nFinalment, la policia va aconseguir aturar-lo a l’altura de Cornellà de Llobregat (Baix Llobregat) i retirar-lo de la via amb seguretat. El conductor, sota la influència de begudes alcohòliques, es va sotmetre a les proves i va donar un resultat positiu de 0,95 mg/l d’aire expirat.\nEls agents van detenir l’home que està citat per comparèixer davant del jutge.\nTags: Borratxo, Cornellà de Llobregat\n2 pensamientos sobre “Un conductor borratxo la fa grossa en direcció contrària a Cornellà de Llobregat”\nRetroenllaç: Tragèdia mortal en un accident a Cervelló entre una moto i un camió - XCatalunya.cat\nRetroenllaç: Detingut l'autor de l'incendi de Castellví de Rosanes - XCatalunya.cat


marfanta.com: L'alcaldessa de Tivenys diu que les dietes cobrades de la FMC estan justificades pels desplaçaments\nL'alcaldessa de Tivenys diu que les dietes cobrades de la FMC estan justificades pels desplaçaments\nTIVENYS (Baix Ebre).- L'alcaldessa de Tivenys Maria Beltran (PSC) ha argumentat que el cobrament de més de 4.000 euros entre 2011 i 2012 en concepte de dietes per part de la Federació de Municipis de Catalunya (FMC) està "suficientment justificat" per cobrir les despeses de desplaçament a reunions. Segons ha precisat, com a presidenta de la Comissió d'Igualtat de la FMC des de l'any 2007 va haver d'efectuar un mínim de dos viatges mensuals de 200 quilòmetres fins a Barcelona.\nBeltran apareix en la llista de 44 càrrecs que haurien rebut sobresous de l'entitat en concepte de dietes, segons un atestat dels Mossos d'Esquadra arran el cas Mercuri difós per la Plataforma Sabadell Lliure de Corrupció.\n"Tranquil·litat absoluta", ha manifestat Beltran respecte les acusacions d'haver rebut sobresous de la FMC. Un "rebombori", assegura, en el qual s'ha vist immersa sense esperar-ho i que, lamenta, "desprestigia" la tasca política. Reconeix que cobrava "dietes" pels seus desplaçaments de Tivenys fins a Barcelona per assistir a reunions del Comitè Executiu de la Federació o d'altres compromisos derivats amb el seu càrrec de presidenta de la comissió d'Igualtat. "Més d'un o més de dos cops al mes", precisa. "No em vaig lucrar", assevera l'alcaldessa de Tivenys, tot apuntant que viatjar en cotxe des de Tivenys a Barcelona suposa, anar i tornar, una despesa al voltant dels 100 euros. Segons explica, aquestes dietes s'assignaven prèviament als pressupostos fent un càlcul dels costos que hauria d'assumir al llarg de l'any. En el seu cas, al 2011 es van fixar en uns 190 euros mensuals, que van passar a 250 en el cas de 2012. "Estan declarades a la renda", apunta. A partir de 2013, precisa, el sistema de retribució de dietes va canviar i ara s'han de justificar pel quilometratge efectuat cada cop que es viatja.\nPublicat per Gustau Moreno Pérez a 4.7.14


La família:el comodí social (*) - Diari de Girona\nel comodí social (*)\njosé francisco escudero 06.12.2020 | 23:08\nLa família:el comodí social (*)\n«Parva domus magna quies», inscripció que es posava a l'entrada de les cases romanes. El seu significat és «la casa és petita, però la tranquil·litat és gran»\nFonamentalment, la família, com a unitat sociològica, galvanitzadora de la societat (no en va, Horaci afirmava que «domum pusillam republicam», és a dir, «una casa és una petita república»), és un grup organitzat per llaços personals íntims i domèstics. I «què és la família si no el més admirable dels governs?», assenyalava Lacordaire.\nÉs el medi on es desenvolupen personalitats socialment útils i es transmet el cúmul de coneixements humans transcendents, com ara l´idioma, l´escriptura o la conducta social, i del qual se serveix un grup social, una tribu, per perpetuar la seva organització. Com diria Cimbali, la família és «el llaç elemental més sòlid de la societat; laboratori fecund d´existències humanes i camp immediat on es desenvolupen els gèrmens dels vicis i de les virtuts; escola de moralitat i de costums...».\nUn pare malalt crida els seus cinc fills al seu llit de mort. Lliura a cadascun d´ells una vara de bedoll i els demana que les trenquin. Ho fan sense esforç. A continuació, el mateix ancià ajunta un nombre idèntic de vares i les lliga amb força amb un cordill. Després demana a cadascun dels seus fills que intentin trencar-les. Els resulta impossible, fins i tot unint totes les forces. «Aquestes vares», sentencia l´ancià, «sou vosaltres, els meus fills. Un, aïlladament, pot ser eliminat amb facilitat, però si esteu junts i units sereu imparables i invencibles».\nAixí, al llarg de la història han existit diversos tipus de família. En la família purament patriarcal, la direcció recau sobre el membre masculí més ancià del grup. La seva autoritat és absoluta. Disposa dels seus fills i dels fills dels seus fills, de la seva propietat i del seu treball. Aquesta modalitat patriarcal va aconseguir la seva preponderància a la Roma primitiva, en la qual el pare posseïa autoritat completa sobre els altres membres de la casa: podia vendre´ls com a esclaus o condemnar-los a mort. Es lliuraven de l´autoritat paterna el fill, si havia estat venut tres vegades; i la filla, si havia estat venuda una vegada o es casava cum manu (abans es casaven moltes dones per això, per sortir de casa o alliberar-se dels seus pares). També, la pèrdua del dret de ciutadania del pare o la seva mort destruïen la pàtria potestat. A poc a poc, es va anar limitant l´abast d´aquesta autoritat, i en l´època de Ciceró la família romana ja s´assembla molt a la moderna. En canvi, en la família matriarcal la dona segueix sent membre de la seva pròpia família després del casament, i el marit viu amb els parents de l´esposa. Els seus fills pertanyen a la seva família i hereten el seu nom i possessions. Les germanes i fills de les germanes de l´home hereten les seves propietats. La permanència dels llaços matrimonials en la família matriarcal descansa en la dona, encara que això no significa necessàriament que l´esposa tingui tot el poder. A la pràctica, el règim matriarcal ha estat sempre un fenomen rar. Com assenyala García Gallo, no era la dona la que governava la família o el grup social, sinó el germà de la mare, és a dir, l´oncle matern, que no s´havia desvinculat del grup. I quan l´ascendència de les dones en la vida social era molt gran, sovint es formaven societats secretes d´homes, on s´entrava mitjançant proves rigoroses i d´acord amb certs ritus que tractaven de contrarestar aquesta ascendència.\nLa família és, per tant, un element essencial per a la civilització humana. Així, l´organització patriarcal de la família ha existit sempre, en forma més o menys modificada, i en la civilització occidental ha estat reconeguda com a principi de dret comú que designa l´home com a cap de la família. I ha estat el dret romà el que ha traslladat als nostres ordenaments moderns la concepció de la «pàtria potestat» (autoritat paterna) com el poder que té el pare (paterfamilias) sobre els membres de la seva família.\nLa família s´entenia en un sentit ampli de la paraula, inclosos els esclaus; i les persones i les coses que havien pertangut a una casa, pertanyien al pare; i ell era lliure d´usar-les com més li complagués. Així, és clàssica la definició llatina d´Ulpià «iure propio familiam dicimus, plures personas, quae sunt sub unius potestate, aut iure subiectate», és a dir, «la família és el grup de persones sotmeses al poder domèstic d´un cap». El pare, en major grau a les zones rurals o en grups socials no assimilats que a la ciutat, segueix exercint la direcció històrica. A partir de la revolució industrial, la família camperola ha estat, com a unitat econòmica i cultural, més estructurada que la família urbana. I tot i que s´ha reduït considerablement el domini del pare sobre les vides i propietats de la seva família, s´hi reconeix encara la seva direcció. Dona el seu nom a la unitat familiar, n´és el propietari principal; estava obligat per la llei a proveir-la de menjar, vestit i alberg, i era responsable en gran part, davant de la societat, de la conducta, benestar i honor general del grup. No debades, etimològicament, en llatí el terme «família» prové de «famulus», que deriva del terme osc «famel», que a la vegada té el seu origen en la paraula sànscrita «vama», que significa «esclau» o «servent», indicant el grau de dependència i submissió.\nUn rei li va demanar a un dels seus súbdits que buidés el pou del seu jardí, i li va dir:\n- Amb ajuda d´aquesta galleda has de treure l´aigua i abocar-la en aquell cistell. Tens només un dia per complir aquesta tasca.\nL´home va començar el seu treball amb poc entusiasme. Per què portar l´aigua lluny del pou i tirar-la al cistell? Tenia ganes d´abandonar-ho tot, però es va dominar: «El rei ha manat i jo obeeixo».\nLa galleda va fregar el fang del fons del pou, i l´home va seguir treballant. Al final de la tarda el sobirà s´hi va acostar. Decebut, l´obrer el va veure dirigir-se no cap al pou buit, sinó cap al cistell ple de llot, i vet aquí que el rei en va treure un anell que tenia encastat un preciós diamant. El vespre abans havia deixat caure aquesta joia a l´aigua.\n- Vas ser fidel a la feina que et vaig encomanar -va dir el sobirà-. Et prenc al meu servei.\nAquesta concepció ha estat la imperant fins a les generacions recents i encara manté el seu arrelament en la societat actual. D´aquí sorgeix la violència de gènere, la submissió de la dona i una altra sèrie de fenòmens que afortunadament es qüestionen en els nostres dies.\n(*) A propòsit de l´entrada en funcionament del jutjat de primera instància 7 de Girona


Plens Oberts - Les Franqueses :: MOCIÓ QUE PRESENTA EL GRUP MUNICIPAL ESQUERRA REPUBLICANA DE CATALUNYA SOBRE L'EXERCICI DE LA SOBIRANIA FISCAL A L'AJUNTAMENT\nMOCIÓ QUE PRESENTA EL GRUP MUNICIPAL ESQUERRA REPUBLICANA DE CATALUNYA SOBRE L'EXERCICI DE LA SOBIRANIA FISCAL A L'AJUNTAMENT.\nSeguint aquestes premisses els empresaris i municipis adherits a la Plataforma “Catalunya Diu Prou”, fa un any que estan presentant i liquidant les seves taxes a Catalunya, tant l’ATC com l’AEAT han reconegut la legalitat de la seva acció amb diferents actes administratius que certifiquen el compliment de les obligacions tributàries dels usuaris que han escollit aquesta opció de pagament.\nEls Ajuntaments catalans, com a institució més propera a la ciutadania i compromesa amb les dificultats socials que comporta l’espoli fiscal, podem i hem de contribuir al’objectiu de posar fi a aquest espoli que pateix Catalunya, exercint la sobirania fiscal i ingressant a l’Agència Tributària de Catalunya els impostos que fins ara ingressàvem a l’Agència Tributària espanyola.\nAquest és un acte completament legal, com ha quedat demostrat a partir dels ajuntaments que ja exerceixen la Sobirania Fiscal. I té la cobertura d’entitats municipalistes com l’Assemblea de Municipis per la Independència, que el 15 de febrer de 2013, reunida en assemblea, va aprovar per unanimitat “que tots els municipis adherits comencin a exercir tot seguit, la Sobirania Fiscal per la qual passin a ingressar els impostos dels seus treballadors (IRPF) i IVA a l’Agència Tributària Catalana, en lloc de fer-ho a l’Agència espanyola. Això, ho podran fer per designació del Ple o per voluntat dels seus Batlles i equips de govern”.\nPer tot això, es proposa al Ple Municipal l’adopció dels següents\nPrimer.- INSTAR a l’Alcalde amb la corresponsabilitat de tots els electes que mostrin conformitat en aquest punt, que exerceixi la sobirania fiscal i ingressi els pagaments de les liquidacions d’impostos que hagi d’efectuar l’Ajuntament de les Franqueses del Vallès a l’Agència Tributària de Catalunya, en comptes d’efectuar-los a l’Agència Tributària espanyola com s’han realitzat fins ara.\nSegon.- ADREÇAR a aquells ciutadans o empreses de les Franqueses que vulguin acollir-se a aquesta pràctica a les plataformes, entitats o associacions que donin assessorament en aquest tema.\nQuart.- INSTAR el Govern de la Generalitat de Catalunya a treballar coordinats amb les Associacions Municipalistes de Catalunya per la creació de la Hisenda pròpia.\nCinquè.- NOTIFICAR el present acord al Departament d’Economia i Coneixement de la Generalitat de Catalunya, a l’Associació de Municipis per la Independència, a la Plataforma Catalunya Diu Prou i a l’Agència Tributària de Catalunya i comunicar-ho als nostres veïns pels mitjans de comunicació municipals.\nPren la paraula el sr. Profitós i diu: voldria defensar la moció. En primer lloc, i potser per si serveix perquè alguna abstenció es converteixi en sí, o algun no es converteixi en abstenció, voldria rellegir alguns dels apartats d’aquesta moció. La primera és que la responsabilitat d’això no serà de l’alcalde, sinó de l’alcalde i de tots els electes quemostrin la seva conformitat en el seu punt. La segona, que això no cal que sigui demà, ni demà passat. Nosaltres entenem que el més important és el compromís. No s’està dient en la moció que a partir de l’1 de juliol això es faci. S’està dient, a més a més, a l’apartat tercer, que l’aprovació d’això es trameti a l’AMI per consensuar un calendari d’actuació conjunta entre els municipis, siguin de la comarca, siguin a nivell nacional, per afegir-nos a la pila de municipis que han estat valents, que han estat pioners i que ja han fet això. Dels comentaris de passadís que hem tingut durant aquests dies hi ha hagut una sèrie de coses que sembla que faran que l‘equip de govern com a mínim inicialment, no tingués intenció de votar-ho a favor. Jo voldria saber si ha d’haver alguna intervenció i després hi haurà rèplica? Perfecte. Mirin, això és absolutament legal. Això és absolutament legal per dues coses, perquè ho ha reconegut tant l’Agència Tributària Espanyola com ho ha declarat el propi Conseller Homs, el conseller de presidència del nostre govern. Això és un acte que ara mateix és més simbòlic que altra cosa, perquè tots som conscients de que aquests diners acaben anant a parar a l’Agència Tributària Espanyola, però que ens permet a nosaltres, com a país, tenir una idea clara dels diners que s’estan recaptant a casa nostra, i començar a fer números i una expressió convergent que en aquest cas faré servir, començar a fer múscul de cara al futur, en el qual, la majoria dels que estem aquí, estem d’acord. L’altra cosa que volia dir és que això no és un moció que afecti al municipi, és una moció de país, és una moció de nació, és una moció que ultrapassa a l’àmbit del municipi i els hi demanaria que no s’escudessin en el fet de que això afecta indirectament al municipi, que no l’afecta perquè és legal perquè els diners s’acaben pagant i perquè la repercussió és la mateix, per emetre un vot unànime de l’equip de govern.\nPren la paraula el sr. Alcalde i diu: jo, en aquest punt, vostè mateix ha fet les reflexions que jo anava a fer en aquest aspecte, val? Nosaltres com a equip de govern tenim llibertat de vot i així ho tenim pactat en certs assumptes que afectin a país, però amb assumptes que afectin directament al funcionament de l’ajuntament, i aquest afecta al funcionament de l’ajuntament, perquè afecta a Secretaria, afecta a Intervenció, aquí nosaltres ens movem per majories i això, evidentment, crec que és molt sa i dona poder comprovar que aquest govern ja té la majoria d’edat. I per què us ho dic això? perquè hem tingut un debat intern dins l’equip de govern, hi ha 4 partits, hi ha 10 regidors, i el resultat de la votació ha sigut que no. I els meus companys també em deixen dir que almenys el posicionament que ha sigut contrari d’aquest no o diferent d’aquest no, i em deixen que ho digui. Però jo també em dec a aquest govern, i nosaltres ens devem a aquest govern i quan un govern per una majoria pren una decisió, jo l’he de respectar, tot i que el meu posicionament pugui ser diferent en aquest aspecte.\nPren la paraula el sr. Bernabé i diu: sr. Colomé, realment vostè cada dia em decep més. Vostè, quan aquí es va votar l’adhesió a l’AMI, que també era un tema local com aquest, idèntic a aquest, va discrepar del vot dels seus socis de govern en dues ocasions. En una es va abstenir i en altra va votar a favor. I jo li dic: si vostè s’escuda ara, pels motius que sigui, sota l’equip de govern, sigui coherent i deixi la presidènciade l’AMI comarcal, perquè se li està demanant un acte de valentia, que tiri cap endavant. Hi ha municipis d’aquí al cantó que ja ho han aprovat amb una esmena similar a la que ha entrat ell, en quant la Generalitat i l’AMI es posi d’acord ho tirarem endavant. Això no vol dir ni avui, ni demà, ni d’aquí a tres mesos. Vol dir, quan ho tinguem tots clars. I resulta que nosaltres, que anem amb la bandereta i anem amb la flama del Canigó i no sé què, quan hem de tenir alguna cosa que pot tenir un perjudici personal ens escagarrinem, dient que és una qüestió de que l’equip de govern, que és un tema local, ens hem votar a favor perquè ho hem acordat així i no ens recordem que en dos ocasions amb un tema molt semblant que involucrava el municipi que es posicionava a favor de la independència, amb tot lo que vol dir, que hi haurà ciutadans que estarà a favor o en contra, o altres situacions, aquí vostès no van tenir cap problema en votar de forma diferenciada. Per tant, aquí vostè el que té és una excusa de mal pagador. O ho defensa, o no ho defensa, i si no ho defensa deixi la presidència i sigui coherent amb les seves idees.\nPren la paraula el sr. Profitós i diu: li faré un regal sr. Colomé, per a vostè i per a la gent del seu grup. Davant d’un procés de sobirania sempre hi ha 4 fases, i aquestes paraules no són meves ni són cap recent. Hi ha una frase que diu: “primer t’ignoren, després a la segona fase se te’n riuen, a la tercera fase t’ataquen, i finalment guanyes si has fet les coses bé”. Això va dir-ho fa molts anys un senyor que es deia Mahatma Gandhi, i que va aconseguir la independència pel seu estat actual, per a la seva nació. Jo diria que vostè, ara mateix, el tenen entre la segona i la tercera fase. Jo no sé si n’hi estan rient o si l’estan atacant per alguna altra banda. En qualsevol cas, insisteixo, no és un problema de poble. És un problema de nació; és un problema de pàtria; és un problema de país. No és un problema de legalitat. És una cosa perfectament legal dita per la pròpia Agència Tributària. No és un problema de dir: “ostres, què faran els meus?” A veure, Convergència i Unió s’ha explicat clarament en favor d’això i hi ha declaracions del nostre President, hi ha declaracions del consell de Presidència del sr. Homs, que no dubto que vostè coneix, i qui està mantenint la posició que vostè defensa ara és la gent que no està a favor, no ja de la independència, no està a favor ni tan sols de que puguem decidir, si volem ser-ho o no. En aquest cas jo apel·lo a la consciència dels membres del govern que no són del PSC i que no són del PP. Jo entenc que hi ha partits que per ideologia estan posicionats en un lloc i ja s’ho trobaran o ja s’ho estan trobant. Però a veure, entenc que vostè no està traint al seu equip de govern, està traint a la seva nació.\nPren la paraula el sr. Alcalde i diu: que digui vostè que estic traint a la meva nació és una vergonya. És una vergonya i li demano que em demani disculpes en aquest aspecte. Jo li demano. Llavors a partir d’aquí vostè faci el que cregui, vale? El meu vot cap a la independència és que sí, i està provadament que el meu vot és que sí. No he d’anar amb una estelada penjada ni fent certes coses que gent d’Esquerra Republicana feu per demostrar la vostra catalanitat. La catalanitat no es demostra així. La catalanitat es demostra votant sí. I tant, i tant és el meu vot com sí val com el seu. Per tant no estic traint el meu país, ni molt menys. Jo he dit públicament que el meu vot és que sí, he dit públicament que el meu vot és que sí, ara bé, jo estic dins d’un govern, iaquest govern té unes normes de funcionament, els hi agradin o no els hi agradin. Tenen unes normes de funcionament. I l’hem discutit i l’hem debatut. I aquesta proposta l’hem debatuda i han dit no. Afecta l’ajuntament i havia gent que no tenia clara la seva legalitat. Quants ajuntaments ho estan fent? 100? Quants en som a Catalunya? 900. Escolti’m, no hi ha pressa. Quan les coses estiguin potser més clares potser canviarem el vot. Jo li vaig demanar que a aquesta proposta s’afegís el tema de la legalitat perquè el govern pugui votar que sí. Jo li vaig demanar, val? Vostè avui m’ha trucat i m’ha dit que no. No puc fer-hi més en aquest aspecte. Jo no puc fer-hi més. A partir d’aquí, jo només he demanat això. Tot lo demés que esteu dient, senyor Bernabé, jo entenc que vostè ho digui. Jo no sé vostè que votarà en la independència, ni el seu partit, iniciativa, no ho sabem. Per tant, no em doni lliçons a mi, no em doni lliçons. Jo dic que sí. El seu partit Iniciativa per Catalunya no sabem el què votarà. Està a favor del dret a decidir però no sabem el què votarà. Jo li dic públicament que jo sí. Jo sí. Voti sí a la independència, i això és el resultat final. Senyor Bernabé, tinc la paraula jo. Jo li he explicat. Entenc que vostè vulgui fer política per política, per fer oposició. Jo li he dit el nostre raonament. Jo també em dec a un govern, i aquest govern entén que aquest punt afecta al funcionament de l’ajuntament, afecta al senyor secretari, afecta al senyor interventor, que tampoc ho veuen clar, que tampoc ho veuen clar en aquest aspecte. Per tant, jo els hi estic donant el nostre raonament. No em diguin si ets més patriota o menys patriota. No. Públicament ho dic davant d’aquesta sala, jo en la votació de la independència votaré que sí. Jo en un independència, en un vot pel dret a decidir votaria que sí. Votaria que sí, lo demés senyor Profitós és demagògia. Demagògia barata, barata.\nPren la paraula el sr. Rosàs i diu: em sembla una mica incoherent tot això. El vot és personal, no és el vot del govern, això ho fan servir per si cas a les juntes de govern local. A les poques competències que ens va deixar en el Ple, jo crec que les hauria de respectar i hauria de ser prou valent i aquest sí manifestar-lo públicament. No dir jo sí, jo sí, però voto que no. Això no ho trobo gens acord en un ple municipal on votes les persones individuals. Vostè pot dir que dintre del seu grup pot deixar llibertat de vot a dintre els membres o no. Això ho entenc. Però a dintre d’un govern? En un ple municipal? Escolti, això no va enlloc. M’agradaria afegir una altra frase que està en una façana de Granollers, en un vidre d’un centre comercial que diu: “La desobediència és la base de la llibertat” . Aquesta també la vaig trobar molt encertada i crec que hem d’anar cap aquí, perquè sinó el futur nostre com a país el tenim molt difícil.\nPren la paraula el sr. Gontán i diu: miri, primera qüestió. Iniciativa, per moltes vegades que ho digui, una mentida, per molt que li sembli a vostè, no la convertirà en realitat. Per tant aquí Iniciativa no hi pinta res. No menteixi més. Sí menteix. Per molt dir-ho no es convertirà en una veritat. L’únic que li estem demanant aquí és coherència, coherència i coratge. Si vostè realment es deu a un govern, dimiteixi de l’AMI, perquè el dia 20 de juliol es posarà medalles, es posarà medalles com a president de l’AMI comarcal, però aquí no és valent, no té el coratge i no és coherent amb les seves idees. És l’únic que li estem demanant. Si no és coherent en un lloc, no ho sigui en un altre.\nÉs que no te sentit, no veu que no s’aguanta per enlloc? Que vostè ara es defensa amb mil excuses que en la realitat li estan tombant. Sigui coherent, sigui valent, tingui coratge, i voti, si al fi de comptes el vot és individual. Si respondrem individualment cadascú. El secretari i la interventora faran la seva feina, que és el que han de fer, però hi ha decisions polítiques són de coratge i aquesta és una, i la defensa d’un país és coratge. I no li dic que no defensa i que no sigui patriota. Jo no li dic això, però s’ha de tenir coratge. Sortir ara amb una estelada costa molt poc, però fa 10 anys costava. Hi havia gent que hi sortia. Això és l’únic que li estem demanant a vostè i al seu grup, que defensen en el parlament el dret a decidir.\nPren la paraula el sr. Profitós i diu: per descomptat si l’he ofès li demano disculpes. Celebro que s’hagi ofès si realment quan llegim el text el que he dit estava mal dit. És possible. Insistir en dos termes. No és un tema municipal, és un tema de nació. I no és un problema de legalitat. Aquests diners van a parar a la Hisenda Espanyola, com a mínim de moment. I tots ho sabem, i que és legal ho ha dit la seva gent. Llavors, es pot demanar votació secreta en una votació? Es pot? Però s’ha de demanar al començament quan es presenta? Com funciona això, sr. Secretari?\nPren la paraula el sr. Alcalde i diu: perdoneu, però no haurà votació secreta. Pren la paraula el sr. Profitós i diu: perquè no es pot demanar?\nPren la paraula el sr. Alcalde i diu. Perquè no. Escolta’m, que millor que a mà alçada que tothom vegi el què vota. Si tampoc hi ha problema aquí. O què penseu que algú canviarà el vot en aquest aspecte? Jo sóc coherent amb les decisions del govern i el govern em deixa dir, que jo sóc un dels contraris d’aquest vot del govern. Res més. No fa falta més.\nSOTMESA a votació la moció, és rebutjada per cinc vots a favor dels regidors dels grups municipals CpF, LFI i ERC-AM, deu vots en contra dels regidors dels grups municipals CiU, PSC-PM, PP i UPLF, i una abstenció del regidor del grup municipal PxC.


Facua i l’OCU planten cara a la intenció de cobrar per l’equipatge de mà\nBarcelonaL’anunci de l’aerolínia de baix cost Ryanair que començarà a cobrar pel transport de l’equipatge de mà a partir del primer de novembre va provocar ahir una ràpida resposta de les principals organitzacions de consumidors. Tant Facua com l’Organització de Consumidors i Usuaris (OCU) van censurar les intencions de la companyia irlandesa.\nAquesta última considera que la nova política d’equipatge que aplicarà Ryanair és “abusiva” i “incompleix la normativa en vigor aplicable”, i per això ha transmès la seva “disconformitat” a l’Agència Estatal de Seguretat aèria (AESA) i ha sol·licitat a l’organisme que la valori. L’OCU considera que la política d’equipatge anunciada per Ryanair incompleix la llei de navegació aèria, concretament el seu article 97, en el qual s’estableix que “el transportista estarà obligat a transportar, juntament amb els viatgers i dins el preu del bitllet, l’equipatge amb els límits de pes, independentment del nombre de paquets i volum que fixin els reglaments”.\nPer la seva banda, Facua va criticar la decisió de Ryanair i va instar el ministeri de Foment a “prendre mesures” per frenar el cobrament pel transport de l’equipatge. Facua veu darrere d’aquesta mesura de Ryanair una estratègia de la companyia perquè al final siguin els consumidors els que paguin pel cost de les reiterades aturades i vagues dels seus treballadors.\nEntre 6 i 25 euros\nRyanair va anunciar divendres que a partir del novembre l’equipatge de mà tindrà un cost per al viatger. La companyia cobrarà per l’equipatge de fins a deu quilos (les maletes de cabina de 55x40x20 centímetres), que fins ara era gratuït, entre 6 i 10 euros, de manera que els passatgers només podran portar una bossa personal que càpiga sota el seient. Així, limitarà l’equipatge de mà de més volum als viatgers amb bitllet priority.\nRyanair cobrarà 8 euros per paquet de menys de 10 quilos, que s’haurà de facturar abans de passar els controls de seguretat. Si es fa a la porta d’embarcament cobrarà al client 25 euros i baixarà l’equipatge de mà a la bodega. Per pujar-lo a cabina s’hauran de pagar 6 euros pel servei priority quan es faci la reserva.


La meitat dels adults diabètics no saben que ho són – Cornudellaweb / PrioratDigital / Segle21.cat 1998-2017\nA Catalunya, el nombre estimat de persones amb diabetis ha augmentat un 30% des del 2010\nFoto: Thomas Kelley / Unsplash Foto: Thomas Kelley\nCada sis segons una persona mor al món a causa de la diabetis, segons l’Atles que va fer la Federació Internacional de Diabetis l’any passat. Actualment hi ha 415 milions de diabètics i d’aquests un 50% no estan diagnosticats, la gran majoria dels quals són adults. A Catalunya, el nombre estimat de persones amb diabetis se situa al voltant de les 550.000 persones. Des del 2010 ha augmentat un 30%.\nCada vegada hi ha més persones al món que pateixen diabetis. La Federació Internacional de Diabetis (IDF) calcula que el 2040, una de cada deu persones adultes en tindrà. Però molts, pràcticament la meitat, no ho saben perquè no estan diagnosticats. La diabetis és una alteració en el metabolisme de la glucosa que durant anys pot ser silenciosa, per la qual cosa un malalt pot estar molt de temps sense tenir-ne manifestacions clíniques evidents. Per això es considera la diabetis la pandèmia silenciosa del segle XXI.\nNo tractar la diabetis pot tenir conseqüències importants perquè el cos està suportant nivells alts de sucre a la sang durant massa temps. El retard en el descobriment de la diabetis implica que quan es diagnostica, el 50% dels malalts ja té algun tipus de complicació, com ara malalties cardiovasculars, ceguesa, insuficiència renal o amputació d’extremitats inferiors. A tot això s’ha d’afegir que «els diabètics tenen més risc de desenvolupar càncer i demència i també de patir infeccions», assenyala Pilar García Lorda, directora dels Estudis de Ciències de la Salut de la UOC.\nL’obesitat, principal factor de risc\nGarcía Lorda, que és doctora en Medicina i Cirurgia, assegura que «el 70% dels casos de diabetis en adults es podrien prevenir o almenys endarrerir amb l’adopció d’estils de vida saludables», és a dir, prenent consciència de la importància d’una bona alimentació i de fer exercici físic. La professora del màster de Nutrició i Salut de la UOC, Anna Bach, també està convençuda que l’alimentació juga un paper importantíssim: «la dieta mediterrània pot ajudar a reduir i guarir els símptomes de la diabetis tipus 2», coneguda com a diabetis de l’adult, que és la més freqüent i està molt estretament lligada a l’obesitat, fins al punt que es parla de «diabesitat». El 50% dels afectats per diabetis tenen sobrepès o obesitat.\nSi tenim en compte que Espanya és un dels països que té més obesitat infantil ‒un 18,2% dels nens són obesos‒, la doctora García Lorda alerta que les xifres fan témer un futur poc esperançador pel que fa a la diabetis. I afegeix: «l’impacte és brutal, primer per les persones afectades però també des del punt de vista macroeconòmic, perquè els sistemes sanitaris no en podran assumir els costos».\nSegons l’estudi SECCAID, el cost directe total anual de la diabetis el 2012 va ser de 5.809 milions d’euros, una xifra que representava el 8,2% de la despesa sanitària total espanyola. L’estudi conclou que els costos de la diabetis representen una proporció molt elevada del total de la despesa sanitària i reclama introduir estratègies i mesures per a millorar l’eficiència en el control i el tractament de la malaltia i així evitar al màxim complicacions.\nEl sobrepès i l’obesitat són dos dels principals factors de risc de patir diabetis, però n’hi ha d’altres. També ho són els antecedents familiars de diabetis, l’excés de sedentarisme, una dieta poc saludable, l’edat avançada o haver tingut nivells alts de sucre en algun moment, sigui durant l’embaràs o durant alguna malaltia. La IDF aconsella un test en línia de detecció de risc com a primera mesura per a intentar diagnosticar.\nNoves tecnologies que faciliten la vida\nLa diabetis és una malaltia crònica i per tant, un cop diagnosticada, els malalts han d’adaptar la seva vida a la nova situació. El gran repte del pacient és ser constant i seguir les recomanacions que li donen els professionals, unes recomanacions que normalment impliquen un canvi radical d’estil de vida. Per a la dietista Anna Bach «el maneig de la diabetis està en gran part en mans del mateix diabètic». En aquest punt les noves tecnologies, especialment els dispositius mòbils com telèfons, tauletes o dispositius de monitoratge, es perfilen com una eina prometedora.\nHi ha tot tipus d’aplicacions. S’estima que en l’actualitat n’hi ha més de 1.200. Des d’apps orientades a la promoció d’hàbits saludables a d’altres que permeten portar el registre i el monitoratge de dades personals, passant per xarxes socials de suport fins a dispositius més complexos, com ara lents de contacte que permeten el registre continu de glucosa. Segons Francesc Saigi, director del programa de Telemedicina i director acadèmic del màster universitari de Telemedicina de la UOC, «s’ha demostrat que amb aquestes tecnologies, els pacients assumeixen una responsabilitat major per la seva pròpia salut quan poden veure les seves pròpies dades». D’aquesta manera s’aconsegueix involucrar-los en la seva cura i millorar la col·laboració amb el sistema de salut.\nAra bé, no tots els malalts es veuen amb cor d’utilitzar-les. Els que pateixen diabetis tipus 1, que és l’anomenada infantil, hi estan molt més disposats, en canvi als que pateixen la tipus 2 els costa més perquè solen ser més grans i estan menys familiaritzats amb la tecnologia. En aquests casos, assegura Saigi, funcionen millor els recordatoris de medicaments. — Raquel Font / UOC News\nCarles X. Cabós 11 de Novembre de 2016 diabetis, Salut, Sanitat\nAnterior Entrada anterior: Així han estat els cinc anys més calorosos de la història\nSegüent Entrada següent: La consellera d’Agricultura es mostra receptiva a la proposta prioratina sobre fauna salvatge


El curt d'animació 'Candela', de la professora del CITM Anna Solanas, nominat als Premis Gaudí | Blog CITM UPC\nAnna Solanas i Marc Riba treballen en el món de les titelles animades des de fa 15 anys. Han dirigit 10 curtmetratges que han participat ja en un munt de festivals repartits pels cinc continents. Han guanyat molts premis, entre els quals destaca el Mèlies d’Argent al millor curtmetratge europeu al Festival de Sitges i una nominació als premis Goya.\n‘Candela’ és un curtmetratge de 12 minuts realitzat i distribuït per la productora I+G Stop Motion, on també treballa Núria Riba, col·laboradora d’Anna Solanas en la seva tasca docent en stop motion al Centre de la Imatge i la Tecnologia Multimèdia de la UPC.\nEl dimarts 16 de març, a les 23.00 h, des del programa Curtcircuit33 del Canal 33 entrevistaran els nominats al millor curtmetratge dels Premis Gaudí 2021. Lluís Salgado presentarà i moderarà una taula rodona amb els cinc directors nominats d’aquesta categoria: Lucia Aleñar (per ‘Forastera’), Laura Rubirola (per ‘Vera’), Èrika Sánchez (per ‘Panteres’), Anna Solanas (per ‘Candela’) i Jordi Boquet (per ‘Ni oblit ni perdó’).\nCurtmetratge d’animació ‘Candela’\nCategories Animació Digital Tags stop motion Post navigation


DRETS SEXUALS I REPRODUCTIUS | Centre de Recursos i Documentació de les Dones\nEl debat sobre la Llei Orgànica 2/2010 de salut sexual i reproductiva i de la interrupció voluntària de l’embaràs és un dels temes d’actualitat que més se’n parla als mitjans de comunicació des de fa uns anys. L’intent d’aprovació de l’Avantprojecte de llei orgànica per a la protecció de la vida del concebut i dels drets de la dona embarassada del govern del PP el passat 2014, va generar una gran mobilització social per tal de lluitar pels drets de les dones davant l’amenaça de la pèrdua de drets imminent.\nTransició i canvis\nManifestació convocada per la Coordinadora feminista del Baix Llobregat, el 6 de juny de 1979 reclamant una llei de divorci i l’avortament lliure i gratuït.\n2010: nova llei amb més sensibilització i educació\nPerò, quina va ser la situació durant l’any 2014?\nEl govern central proposa l’Avantprojecte de llei orgànica per a la protecció de la vida del concebut i dels drets de la dona embarassada. Aquest contemplava les següents particularitats.\nEs tornava a una llei de supòsits, no de terminis. Dos supòsits: perill per a la salut de la dona i violació:\nPerill per a la salut de la dona: La llei parlava d’un “perjudici important i durador” per a la salut física i psíquica de la dona. El termini per a aquest primer supòsit és de 22 setmanes de gestació. El perill per a la salut l’haurien d’acreditar dos metges diferents dels que practiquessin l’avortament. Després dels informes, la dona hauria d’esperar set dies abans de decidir si avorta.\nViolació: La dona hauria d’haver presentat una denúncia. El termini per a aquest segon supòsit era de 12 setmanes.\nS’eliminava el supòsit de malformació. Era possible avortar en cas que “anomalies fetals incompatibles amb la vida” afectessin psíquicament la dona. En aquest cas calien dos informes de dos metges diferents dels que practiquin l’avortament: l’un faria l’informe sobre la salut de la dona i l’altre analitzarria el fetus i hauria de provar la “incompatibilitat amb la vida“.\nL’avortament quedava despenalitzat per a la dona. Pels metges/esses, es mantenien les penes actuals.\nL’avortament deixava de ser un dret de la dona com fins ara, quepodia interrompre’l fins a la setmana 14 de gestació.\nLa llei obligava les menors a tenir el consentiment dels pares abans d’interrompre l’embaràs.\nLes clíniques que practiquessin avortaments tindrien prohibit anunciar-se.\nEls principals canvis d’aquesta llei fèien que tornessim 30 anys enrere. Passar d’una llei de terminis a una llei de supòsits. Però la qüestió més flagrant és que amb aquesta llei l’avortament deixava de ser un dret de les dones. Es volia passar d’una mirada global a una completament reduccionista de la salut sexual i reproductiva de les dones.\nEl poder de decisió sobre el propi cos quedava radicalment eliminat.\nEl passat 11 de febrer de 2014 va ser refusada al Congrés dels Diputats la proposta socialista de retirar l’avantprojecte amb 183 vots en contra, 151 a favor i 6 abstencions. Així doncs, el darrer pas abans de la seva entrada en vigor seria la seva aprovació al Senat, en el que, donada la majoria absoluta del Partit Popular en el govern del moment seria aprovada.\nDiferents països i organismes internacionals com la ONU van manifestar el seu desacord amb aquest avantprojecte i van fer saber als diferents líders polítics del govern la seva desaprovació.\nTambé les mobilitzacions socials en defensa dels drets de les dones van sorgir en massa per tal d’intentar aturar una altra època d’invisibilitat i més concretament de maltractament institucional contra les dones fruit, de nou, de la societat patriarcal en la que vivim.\nActe simbòlic a la plaça de l’Ajuntament de Sant Boi contra la pèrdua de drets de les dones i en defensa del dret de les dones a decidir sobre el propi cos\nFinalment, al setembre de 2014 el govern anuncia la retirada de l’avantprojecte de llei, suposadament per manca de consens necessari per a la seva aprovació. Això, o allau massiu dels diferents àmbits socials i organismes nacionals i internacionals davant el risc de la pèrdua de drets de les dones pel que fa al seu propi cos i la seva capacitat de decisió.\nTot i la retirada de l’avantprojecte… Modificació…\nTot i així, plantegen una modificació en la legislació que te efectes des del passat mes de setembre de 2015.\nAquesta reforma de la Llei Orgànica 2/2010 suprimeix l’apartat quart de l’article 13 on s’establia que les dones de 16 i 17 anys no necessitàven el consentiment dels representants legals ja que la decisió depenia exclusivament d’elles mateixes. Actualment aquest consentiment és imprescindible negant la seva capacitat de decisió i exposant-les a un major risc de la seva integritat. El desamparament familiar, progenitors a presó, patir violència dins la familia o risc de patir-la, son algunes de les raons que aquesta mesura no tindrà en compte des de la seva aprovació.\nEn el següent link teniu tota la informació de la reforma a la que ens referim: Modificació de la Llei 2/2010\nLa vulneració dels drets sexuals i reproductius torna a ser un exemple clar de la desigualtat de gènere en la que vivim i contra la qual hem de continuar lluitant.\nUs facilitem diferents plataformes que fan un seguiment de totes les reivindicacions actuals i totes les organitzacions internacionals que han manifestat obertament el seu posicionament davant aquesta situació de desigualtat.\nThe World’s Abortion Laws (Mapa interactiu que recull les lleis d’avortament al món, actualitzat a l’any 2013, Creat per l’ONG Center for Reproductive Rights)


Victòries per Margarit i Avilés a la Skyrace Comapedrosa amb un g\nVictòries per Margarit i Avilés a la Skyrace Comapedrosa amb un gran Marc Casal, sisè\nUn total de 1.200 corredors han participat aquest matí a la Skyrace Comapedrosa, única prova puntuable per a la Copa del Món de curses de muntanya que es disputa a Andorra. Jan Margarit i Sheila Avilés han estat els guanyadors. Marc Casal el més ràpid entre els andorrans amb una brillant sisena plaça.\nUna hora més tard del previst per les baixes temperatures, un grau al cim del Comapedrosa han sortit els 1000 corredors de la cursa llarga amb 21 quilòmetres i 2300 metres de desnivell positiu. El primer objectiu el pic de les Fonts de 2748 metres.\nEl francès Théo, era segon al Pla de l'Estany, els vasos de plàstic comencen a ser història a les curses de muntanya.\nMarc Casal era el primer andorrà ocupant la sisena plaça abans d'afrontar l'ascens al Comapedrosa.\nSheila Avilés liderava amb solvència la prova en aquest punt. El primer a arribar a Arinsal ha estat Jan Margarit, el català havia guanyat al 2017 i avui repetia amb un temps de dues hores i 36 minuts, a tres minuts del rècord de Kilian Jornet.\nEl rus Evgeny Markov i el l'eslovè Rok Bratina han completat el podi. Marc Casal ha arrodonit una gran cursa finalitzant en sisena posició amb un temps de 2 hores i 45 minuts a només cinc minuts del podi i vuit del guanyador. El corredor de la FAM ha patit de valent després de creuar la meta\nAvui el seu germà Òscar Casal no ha tingut les millors sensacions finalitzant en 24èna posició\nEn categoria femenina ha repetit victòria Sheila Avilés. La corredora d'Igualada ha fet un temps de 3 hores i 1 minut deixant a la segona classificada a 15 minuts. Amb aquest triomf Avilés es situa líder a la Copa del Món.\nImma Parrilla ha estat la millor andorrana amb una meritòria setzena plaça a 45 minuts de la guanyadora.\nA banda de la cursa llarga també s'ha fet la Skyrace Arinsal de 15 quilòmetres amb triomf del català Jordi Baixes amb un temps d'1 hora i 50 minuts.\nJurgen Espejo, en el lloc 21, ha estat el millor andorrà. En categoria femenina el triomf ha estat per a la noruega Hay Opsahl. Lara Ribas, onzena, ha estat la millor tricolor en aquesta cursa que ha comptat amb 200 corredors.


Club de Lectura i Escriptura Digital | Xarxa Òmnia\nInici > Activitat punt omnia > Club de Lectura i Escriptura Digital\nClub de Lectura i Escriptura Digital\nDia: dimecres 27 de abril de 2022 de 15:30 a 17:00\nComença el: dimecres 27.04.2022 de 15:30 a 17:00\nAcaba: dimecres 15.06.2022 de 15:30 a 17:00\nUtilitzar les TIC's per realitzar lectures conjuntes, així com per escriure petites narracions i poemes. Tanmateix, aquest taller també cerca fomentar el raonament i l’exposició d’idees a través de debats sobre les lectures proposades.\nCONTINGUTS: - Oferir eines i recursos TIC per fomentar la lectura i l’escriptura digital. - Fomentar el gust per la literatura i la narrativa. - Oferir un espai de debat i ampliació dels coneixements a través de les diferents lectures suggerides i l’exposició oral d’idees al voltant d’aquestes. - Fomentar l’aprenentatge i la pràctica de la mecanografia a través de l’escriptura digital. METODOLOGIA I RECURSOS: El taller es durà a terme al Punt Òmnia de Can Jofresa. Cada trimestre es suggerirà la lectura d’una novel·la específica. Aquesta lectura s’oferirà en format PDF, mobi per als usuaris/es que disposin d’eBoook o imprès per a qui no tingui cap dispositiu de lectura a casa. D’aquesta manera, cada setmana les i els usuaris/es portaran la lectura preparada de 2-3 capítols de la novel·la. Es dedicarà una primera part de la sessió a comentar els aspectes més rellevants dels capítols llegits, fomentant el raonament i l’argumentació d’idees i la participació al debat. La segona meitat de la sessió es dedicarà a la pràctica d’escriptura digital amb els ordinadors del casal. Es proposa l'escriptura de petits contes o poesia, amb la finalitat de dur a terme un petit concurs literari intern a finals de trimestre.


Part dels diners del tiquet de la barca 'Anna' de l'estany de Banyoles seran per millorar l'entorn - El Gerió Digital\nEl concurs públic per adjudicar el servei del catamarà és per a 4 anys i 2 més de pròrroga\nDimarts, 27 de març de 2012 13:47h\nImatge de la barca 'Anna' a l'Estany de Banyoles (arxiu)\nEl retorn de la barca 'Anna' a l'estany segueix el seu procés amb la mirada posada a l'estiu, el moment en què ha de tornar el servei en funcionament. El ple d'aquest dilluns va aprovar el plec de clàusules del concurs públic que s'obrirà per a la concessió del servei turístic. La llicència tindrà una durada de quatre anys i dos més de pròrroga i obliga al concessionari a fer un avançament de 100.000 euros, que es liquidarà a raó de 25.000 euros per any.\nSegons l'estudi de viabilitat en què es basa la posada en marxa del servei, cada any es preveu una demanda d'entre 25.000 i 45.000 usuaris. De cada euro obtingut per cadascun ells, 30 cèntims aniran destinats a la millora de l'espai públic que és l'estany, i els 70 cèntims restants serviran per recuperar els 150.000 euros que l'Ajuntament va haver de pagar a l'anterior propietari de la barca.\nPer altra banda, al ple d'ahir també va aprovar la modificació de crèdit per un valor de 150.000 euros per destinar-los a la posada a punt del catamarà i el seu trasllat, si bé es preveu que el cost total sigui inferior. Per poder-lo posar de nou en funcionament, caldrà canviar les bateries, repintar-lo i traslladar-lo de nou a l'estany ja que actualment està a Roses. Un cop s'hagin fet les reparacions i la llicència estigui atorgada, el catamarà tornarà a les aigües de l'estany.\nEls vots en contra de tota l'oposició\nEls grups que es troben a l'oposició -Junts Per Banyoles, ICV i la CUP- van votar en contra de l'aprovació del plec de clàusules, tot i que tots coincideixen que aquest és un servei necessari per a la ciutat. Qui es va mostrar més crític amb el concurs públic va ser el portaveu de Junts per Banyoles, Josep Vicenç. Concretament, per l'emplaçament escollit per posar l'embarcador, al costat de l'actual oficina de turisme i a uns metres d'on va tenir lloc el tràgic accident de 'L'Oca' l'any 1998 amb la mort de 21 turistes francesos. Un fet, que al seu entendre, és una "falta de respecte" a les persones que van perdre la vida.\nL'alcalde, Miquel Noguer, es va mostrar molt molest per aquest comentari ja que consideren que "ningú ha oblidat els fets de l'accident". En aquest sentit, es vol deixar clar que "ni és el mateix lloc" ni tampoc es pot relacionar el lloc de l'embarcador amb l'accident, i se subratlla que aquest és un servei molt necessari per Banyoles que ja porta dos anys amb el servei interromput.


«Per què Haití?». Pau Farràs analitza la situació del país, deu anys després del terratrèmol | Cristianisme i Justícia\n«Per què Haití?». Pau Farràs analitza la situació del país, deu anys després del terratrèmol\nAquesta publicació forma part de la col·lecció Quaderns CJ\nEl gener de 2010 un terratrèmol va arrassar Haití. Va destruir les cases d’un milió i mig de persones, i més de 300.000 van perdre la vida. El periodista Pau Farràs acaba de publicar «Per què Haití?» dins de la col·lecció de quaderns de Cristianisme i Justícia. Un text en el que posa de relleu tant les causes de la devastació que va provocar aquest terratrèmol com les seves conseqüències, que encara ara pateix el poble haitià.\nPer a Pau Farràs, la notícia del terratrèmol del 2010 va significar un primer apropament a Haití, descobrir aquest país i la destrucció que va patir, mentre que a altres llocs del món, sismes similars, o fins i tot de major magnitud, han causat moltes menys víctimes. Anys més tard, l’octubre de 2016 va viatjar a Haití per conèixer de primera mà la realitat que es viu al país. El quadern recull, en bona part, aquesta experiència.\n«Haití condensa bona part de les coses que no funcionen en el món, començant per un espoli colonial, per les conseqüències de l’imperialisme o la catàstrofe mediambiental. És un no acabar de drets humans trepitjats i d’injustícies», afirma l’autor, que denuncia les ferides que el colonialisme i neocolonialisme ha deixat obertes al país, un dels més pobres i desiguals del món.\nEl seu anàlisi també és molt crític amb el paper de les agències internacionals i de cooperació que, en molts casos, lluny d’afavorir el desenvolupament i l’empoderament dels haitians, fan créixer la dependència i acaben «amputant» la sobirania del poble haitià. Farràs parla d’un «imperialisme disfressat de solidaritat», amb el que agències de cooperació internacional i ONGs actuen sense comptar amb l’opinió ni amb el treball de la població haitiana.\nÉs per això que, per un futur d’esperança, aposta per un model de cooperació que faci partíceps del canvi a la població del país i treballi també per la seva formació sobretot en matèries que contribueixin a la prevenció dels efectes de les catàstrofes naturals, el deteriorament del medi ambient o els problemes sanitaris.\nPau Farràs, llicenciat en ciències polítiques i periodisme, és professor de secundària i batxillerat. És un dels autors del llibre Els invisibles, que retrata la vida de diversos immigrants residents a Catalunya. El quadern Per què Haití? compta amb el pròleg de Ramiro Pàmpols, jesuïta que es trobava a Haití en el moment en què va tenir lloc el terratrèmol. «Penso que el terratrèmol va ser la manifestació més clamorosa d’una realitat que ja abans de produir-se estava greument ferida; fins i tot la majoria d’edificacions no respectaven els mínims exigits per a la construcció», afirma.\nPodeu veure una entrevista a Pau Farràs, autor del quadern, aquí. Podeu descarregar el quadern aquí.


Icebergs | Pregaria.cat\nPer MartaF on dc., 02/12/2020 - 08:00\nL’1 de desembre de 1959, es va signar el Tractat Antàrtic. En l’article 1, s’hi estableix l’ús exclusiu de l’Antàrtida per a fins pacífics i s’hi prohibeixen totes les operacions militars i els assajos de qualsevol classe d’armament, les explosions nuclears i l’abocament o l’emmagatzemament de residus radioactius relacionats amb l’energia nuclear. Alhora, promou la llibertat d’investigació científica sobre el continent blanc i s’hi garanteix la protecció i la conservació dels recursos naturals i de tots els éssers vius que hi habiten. D’aquesta manera, es designa l’Antàrtida com una regió de pau i de cooperació, en interès de tota la humanitat. Però aquest panorama idíl·lic contrasta amb la realitat. El 1973, la comunitat científica hi va descobrir un forat a la capa d’ozó que continua creixent, el desglaç s’hi ha multiplicat per quatre en els últims 25 anys i l’escalfament global n’amenaça greument la fauna. Per no parlar que l’Antàrtida s’ha convertit en un cementiri de plàstics i de microplàstics arrossegats pels corrents marins on, a més de les escombraries, també hi arriben tòxics per l’aire, gèrmens patògens i residus de petroli i d’altres contaminants.\nD’altra banda, el Protocol sobre el Tractat de Protecció Ambiental a l’Antàrtida hi prohibeix l’explotació minera fins a l’any 2048. Però només és una treva ridícula, si tenim en compte la destrucció a passos de gegant que pateix la terra més meridional del nostre planeta i que s’hi ha verificat la presència del que podria ser el mantell de carbó més gran del món; així com grans reserves de ferro i d’altres minerals com ara antimoni, crom, or, molibdè, urani, petroli i diamants. Mentrestant, l’atmosfera de les àrees centrals de l’Antàrtida encara és la més freda, la més seca, la més ventosa i la més translúcida de la Terra i per això s’hi observen fenòmens òptics tan fascinants com els prismes de gel o la resplendor de l’aurora meridional. Tanmateix, el canvi climàtic és com una bola de foc que avança a una velocitat proporcional a la nostra inconsciència: si l’Antàrtida es fongués, el nivell dels oceans pujaria més de 65 metres i la teva ciutat i també la meva desapareixerien per sempre.\nEl desembre és un mes per abraçar l’esperança que anuncia l’Advent. I, enmig del paradís del teu Nadal de colors, indigna’t perquè el nostre pecat ha estat creure’ns que tot era infinit i perenne, quan sabem que fins i tot el glaç té data de caducitat. I no et rendeixis davant la injustícia climàtica, només perquè ets un iceberg solitari predicant en el desert: «El Senyor t’anirà al davant, serà amb tu, no et deixarà acovardir ni t’abandonarà. No temis, no tinguis por» (Deuteronomi, 31:8). Perquè fins i tot els icebergs enfonsen vaixells.


Força i Honor!: Mitja de Banyoles: objectiu aconseguit!\nMitja de Banyoles: objectiu aconseguit!\nEn espera de poder penjar les fotos, vaig avançant feina i resumiré la cursa del diumenge a Banyoles.\nLes prediccions meteorològiques un cop més darrerament no van fallar, i van clavar el temps: Ennuvolat amb risc de plujims (que ens varen acompanyar en la part final), i temperatures tirant cap avall.\nA la sortida més de 650 inscrits al recorregut de la Mitja, i més de 150 a la cursa paral·lela de sis quilòmetres que fa la volta a l'Estany, i on per segon any consecutiu hi prenia part la Mireia.\nAl meu costat, i a punt per patir, en Pep; i l'objectiu inicial, intentar baixar el temps de l'any passat (1:39 en el meu debut en una Mitja Marató), però sobre tot, gaudir de la cursa i de l'ambient, i començar a provar ritmes i sensacions de cara a Lanzarote. Puntualment a les 10 es donava inici a la cursa i enfilàvem en direcció a l'Estany per completar els primers cin quilòmetres en 23:52, ritme una mica per sobre del que ens havíem marcat, però que comentant sobre la marxa amb en Pep, el manteniem sense excessives dificultats. Aquest cop el pulsòmetre em va fer la punyeta i em vaig quedar sense saber les pulsacions, per la qual cosa em vaig deixar portar total i absolutament per les sensacions i el que em demanava el cos. Amb aquest ritme ens plantàvem al quilòmetre 10 amb 46:48, just on començava la part més trenca-cames d'aquesta bonica cursa, cosa que ens feia empitjorar el parcial fins al 15, amb 23:20, i enfilant ja la darrera part altre cop vorejant l'Estany amb les dues pujades finals per acabar de castigar les cames i destrossar el ritme, que ens va portar a fer els cinc quilòmetres següents en 21:52, per acabar el darrer en 4:24 perseguint a l'únic corredor que ens va avançar al llarg de tota la prova...si es que som uns picats!\nAl final objectiu assolit: temps real 1:37:48, i bones sensacions amb cap moléstia a unes cames que portava molt carregades de tota la setmana.\nFeia temps que no corria cap cursa al costat d'algú, i he de dir que ha estat un plaer i m'ha anat perfecte compartir els 21.097 metres amb en Pep. Ara per ara tenim un ritme de cursa molt similar, però suposo que a la que ell pugui entrenar una mica més ja em costarà seguir-lo...\nAquesta setmana ha tocat recuperació, i començaré ja el cap de setmana a acumular altre cop quilòmetres de volum, amb competició de natació a Sallent juntament amb una bona colla de màsters del club dissabte a la tarda, per variar una mica.\nVersionant un dels meus personatges Disney favorits: "Sigue entrenando, sigue entrenando, Que se hace? Entrenar!!"\nPublicat per Jordi Gonzalez a 17:07\nBon dia Jordi, t'escric des de la feina, ja queda molt poc per l'IRONCAT, tinc unes ganes boges, però pas a pas, sense pressa, que falten moltes hores d'entrenament.\nTu ja saps que l'any passat em va picar un bitxo?...\nSi si , aquest que et fa fer bestieses diverses, saps que m'ha fet fer ara?... no t'ho pots imaginar, ... m'ha fet inscriure'm a L'ALTRIMAN mes de juliol...\nLLEGIR EL PARÀGRAF ANTERIOR MÉS DE DOS COPS TE EFECTES SECUNDARIS.\nT'ha picat el bitxo?... no cardis ... si? o si?\nCuida't molt i força i honor!!!\n29 de març de 2009, a les 13:39\nJuaaaaaaaaaan!!! Ja veig que estas totalment enverinat, jajajaja!!! Seny i Força i Honor company!!!\nAixò de l'Altrimant no sé que és, però sona molt dur, quina por!!!\nJo ja ho veus, concentrant esforços per Lanzarote, també en tinc moltes ganes!!!\nSalut i entrenus crak!!!\n4 d’abril de 2009, a les 18:44


El COCARMI reclama posar fi a la discriminació de les persones amb discapacitat en la participació política | Cocarmi\nEl COCARMI reclama posar fi a la discriminació de les persones amb discapacitat en la participació política\n9 d'abril de 2019.- El Comitè Català de Representants de Persones amb Discapacitat (COCARMI), principal plataforma de defensa del col·lectiu a Catalunya, reclama que les persones amb discapacitat puguin participar en els comicis electorals previstos per les properes setmanes en igualtat de condicions que la resta de la ciutadania.\nEn aquest sentit, el comitè lamenta les diferents instruccions de la Junta Electoral Central (JEC), que preveuen la possibilitat que es pugui alertar si es considera que l'emissor del vot no ha actuat voluntària, lliure i conscientment, ja que alteren el categòric mandat de la recent reforma electoral; d'una banda, perquè pot donar peu a ambigüitats i, de l'altra, perquè és contrària al dret de participació política de les persones amb discapacitat que recull la Convenció sobre els Drets de les Persones amb Discapacitat de Nacions Unides.\n"La reforma de la Llei Orgànica del Règim Electoral General (LOREG) ha permès la recuperació del dret a vot de totes les persones amb discapacitat a l'Estat espanyol, una fita històrica que ens apropa a la plena ciutadania", afirma Antonio Guillén, president de COCARMI. "Malgrat certes reticències - segueix Guillén- continuarem treballant perquè cada persona amb discapacitat pugui votar sense haver de superar més obstacles".\nPer aquest motiu, el comitè recorda a totes les forces polítiques que concorren en els diferents comicis electorals, la importància que tot el procés electoral sigui accessible. En aquest sentit, insta a assegurar que els col·legis electorals siguin accessibles per a totes les persones amb discapacitat, i que els processos de votació siguin accessibles, secrets i fàcils de comprendre en totes les convocatòries electorals.\nA més, també demana que s'asseguri que les instal·lacions i els materials de les campanyes electorals, els debats polítics, els programes i els llocs web dels partits polítics siguin accessibles i incloguin les persones amb discapacitat. De la mateixa manera, cal assegurar que totes les persones amb discapacitat, incloses les que viuen en institucions, puguin exercir el seu dret de vot de forma secreta i independent en totes les eleccions, i han de poder disposar dels suports necessaris per exercir-lo. Aquest és el cas, per exemple, de les persones amb discapacitat visual, que poden votar de forma independent i secreta a les eleccions estatals, europees i autonòmiques, però no en les eleccions municipals, ja que no es disposa de paperetes en Braille.


Descobreix la màgia del Nadal a Osona\nAquest pont de desembre descobreix el Nadal a Osona! Patina sobre gel en una pista a l’aire lliure al centre de Manlleu, compra l’arbre de Nadal i viatja a l’edat mitjana. Tot un recull d’activitats és el que trobaràs a la nostra comarca, on podràs anar visitant els diferents esdeveniments per viure la màgia d’aquesta època tan estimada per tothom.\nManlleu es converteix en l’epicentre màgic del Nadal a Osona\nEl Badanadal és un esdeveniment que transforma el centre de Manlleu en un parc de gel, perfecte per passar-hi temps amb la família i gaudir de l’ampli ventall d’activitats. No et ve de gust patinar a una pista de gel de 800 m2 o jugar amb la màgia de les activitats de Nadal? Manlleu és el teu lloc aquests dies.\nCompra el teu arbre de Nadal a Osona per la Fira de l’Avet a Espinelves\nLa Fira de l’Avet d’Espinelves és una oportunitat perfecte per adquirir el teu avet i així tenir un arbre natural a casa teva! La zona del Montseny envoltada de boscos d’avets, és el lloc perfecte per produir aquests arbres tan icònics del Nadal. A més, també s’hi troba decoració feta per artesans per portar l’esperit d’aquesta època de l’any allà on sigui.\nFes un salt al temps pel Nadal a Osona\nL’altre cita per aquest pont és el Mercat Medieval de Vic, que transforma la ciutat en un poblat medieval en el qual podeu descobrir parades de decoració, joieria, herbes medicinals i moltes parades d’artesania. També podeu gaudir de la gastronomia amb productes de temporada i veure la representació escènica dels fets ocorreguts a Vic al segle XV.\nNo et perdis el Nadal a Osona!


Preu\t499.500 €\nCasa situada a Sant Feliu deGuixols, orientada Sud-est és ideal per viure qualsevol època de l´any. Disfruta de terrassa davant del menjador amb vista a mar. Té una superfície de 240 m distribuïts en 4 dormitoris, 2 banys, 1 aseo, cuina, sala d´estar- menjador amb llar de foc. Desde la terrassa accedim al jardí i la piscina comunitaris . Hi ha un garatge tancat i traster. A la casa hi ha el confort amb calefacció de gas. La casa disfruta d´una bona orientació i molta llum a més de la bona comunicació a la zona comercial de Sant Feliu i de Platja d´Aro. A 5 minuts de les platges i cales de Sant Feliu, S´Agaró entre altres.


Els partits polítics de PLF comencen la precampanya electoral - Ràdio Palafolls\nInici » Els partits polítics de PLF comencen la precampanya electoral\nMarc Ferri , febrer 10, 2015\t / 930 0\nAlcaldables del 2011 al balcó de l’Ajuntament\nD’aquí a 3 mesos i mig els palafollencs decidiran el seu futur ajuntament. La cursa electoral ja fa temps que ha començat, però la maquinària dels partits han accelerat el ritme a mesura que s’acosta la cita electoral del mes de maig.\nLa majoria de formacions aprofiten aquestes setmanes per acostar-se a la població a través de reunions sectorials, assemblees o enquestes. La intenció és recollir les seves inquietuds i poder treballar així el programa electoral amb el que buscaran el vot dels palafollencs.\nEl PP fa setmanes que es reuneix amb veïns de diferents zones del poble per copsar les seves impressions i necessitats. La setmana passada a més, ha engegat una enquesta general preguntant sobre els principals problemes de la nostra localitat. En aquest sentit deixa triar diferents opcions com ara incivisme, seguretat, brutícia o circulació entre d’altres.\nERC també fa setmanes que setmanalment organitza trobades amb diferents actors socials al nostre municipi. Ho fa a mode sectorial reunint-se amb joves, entitats esportives o associacions culturals. Així recull les seves preocupacions alhora que els republicans expliquen les seves polítiques i propostes pel nou mandat. En gran format els republicans han iniciat un cicle de xerrades per analitzar el model de poble. De moment ja han parlat de polítiques culturals i d’educació amb l’exconseller Joan Manel Tresserras.\nICV-EUiA, per la seva banda, ja ha fet assemblees obertes per recollir impressions i preocupacions amb les que confeccionar el seu programa electoral pel 24 de maig. La coalició ecosocialista, encara no ha fet oficial qui serà el seu candidat a les eleccions municipals.\nTampoc ho ha fet el PSC, tot i que ho podria fer en pocs dies. Els socialistes estan esperant a escollir el candidat per iniciar la precampanya, tot i que mantenen reunions per treballar el seu programa electoral.\nEn la mateixa situació està CiU, que amb el nou candidat al capdavant ha intensificat les reunions del partit per treballar un canvi en el programa electoral que els permeti recuperar l’espai perdut en els últims comicis. Els nacionalistes començaran en breu els actes i reunions per donar a conèixer les seves propostes.


MineralTown.com Eina de cerca gratuïta per la teva pàgina web i banners per enllaçar-nos\nEina de cerca de MineralTown.com per la teva web\nAmb l'eina de cerca gratuïta de MineralTown.com en la teva pàgina web, oferiràs als teus visitants una forma util de buscar informació, articles, i altres recursos relacionats amb les roques, minerals i fòssils.\nEfectua la cerca directament a la Base de dades de MineralTown.com (sense cap tipus de carrega extra per al teu servidor de internet) on es poden trobar un gran número d'adreces de pàgines web relacionades amb els minerals, clubs y associacions mineralògiques, empreses mineres, museos i universitats, fires de minerals, llibres i revistes, eines i moltes més coses\nAfegir l'eina de cerca de MineralTown a la teva pàgina web és molt fàcil:\nTria la mida de l'eina de cerca que prefereixes.\nFes clic en l'enllaç "Seleccionar tot el text" de la que hagis triat.\nCopia (CTRL + C al PC o Botó dret del ratolí: Copiar, Command + C al Mac) el codi i Enganxa'l (CTRL + V al PC o Botó dret del mouse: Pegar, Command + V al Mac) en el document de la teva pàgina web allà on vulguis que aparegui l'eina de cerca.\nEina de cerca (160 x 100)\nSeleccionar tot el text\nCerca sobre roques, fòssils i minerals\nCerca sobre roques,\nEina de cerca (468 x 60)\nInformació per a col·leccionistes de\nminerals, articles, directori...\nEina de cerca (234 x 60)\nSi vols col·locar un enllaç en la teva pàgina web apuntant a MineralTown.com, si us plau utilitza lliurement qualsevol dels seguents banners amb la seguent adreça: http://www.mineraltown.com/index.php?idioma=0\nTítol: Minerals i fòssils, MineralTown.com\nDescripció: Col·leccionisme de roques, minerals i fòssils. Amb continguts educatius, articles, galeries de fotos, videos, anuncis clasificats gratuïts, jocs i moltes més coses ...\n256 x 54\nMineraltown · Informació · Fotos de minerals · VIDEOS · Articles · Fires · Directori · Anuncis classificats · Llibres de minerals